Title: คำสั่งคณะรักษาความสงบแห่งชาติ ที่ 100/2557 เรื่อง การแต่งตั้งคณะทำงานติดตามและตรวจสอบการจัดการปัญหาแรงงานต่างด้าวและการค้ามนุษย์กรุงเทพมหานคร

คำสั่งคณะรักษาความสงบแห่งชาติ

คำสั่งคณะรักษาความสงบแห่งชาติ
ที่ ๑๐๐/๒๕๕๗
เรื่อง
การแต่งตั้งคณะทำงานติดตามและตรวจสอบการจัดการปัญหาแรงงานต่างด้าว
และการค้ามนุษย์กรุงเทพมหานคร[๑]

ตามที่ได้มีการแต่งตั้งคณะกรรมการนโยบายการจัดการปัญหาแรงงานต่างด้าวและการค้ามนุษย์ตามคำสั่งคณะรักษาความสงบแห่งชาติ
ที่ ๗๓/๒๕๕๗ เรื่อง
การแต่งตั้งคณะกรรมการนโยบายการจัดการปัญหาแรงงานต่างด้าวและการค้ามนุษย์ ลงวันที่
๒๕ มิถุนายน พุทธศักราช ๒๕๕๗ แล้วนั้น เพื่อให้การดำเนินการตามนโยบายในการแก้ปัญหาแรงงานต่างด้าวและการป้องกันและปราบปรามการค้ามนุษย์ในเขตพื้นที่ของกรุงเทพมหานครเป็นไปด้วยความเรียบร้อย
มีประสิทธิภาพ และเกิดประสิทธิผลสูงสุด คณะรักษาความสงบแห่งชาติจึงมีคำสั่ง
ดังต่อไปนี้

ข้อ ๑  ให้แต่งตั้งคณะทำงานติดตามและตรวจสอบการจัดการปัญหาแรงงานต่างด้าวและการค้ามนุษย์กรุงเทพมหานคร
ประกอบด้วย
(๑) ปลัดกระทรวงแรงงาน                             ประธานคณะทำงาน
(๒) รองปลัดกระทรวงการพัฒนา                      รองประธานคณะทำงาน
สังคมและความมั่นคงของมนุษย์
ตามที่ปลัดกระทรวงการพัฒนา
สังคมและความมั่นคงของมนุษย์
มอบหมาย
(๓) รองปลัดกรุงเทพมหานคร                          รองประธานคณะทำงาน
ตามที่ปลัดกรุงเทพมหานคร
มอบหมาย
(๔) อธิบดีกรมการจัดหางาน                           คณะทำงาน
(๕) อธิบดีกรมการปกครอง                             คณะทำงาน
(๖) อธิบดีกรมการแพทย์                               คณะทำงาน
(๗) ผู้บัญชาการตำรวจสอบสวนกลาง                 คณะทำงาน
(๘) ผู้บัญชาการตำรวจตรวจคนเข้าเมือง              คณะทำงาน
(๙) ผู้บัญชาการตำรวจนครบาล                       คณะทำงาน
(๑๐)
รองผู้อำนวยการรักษาความมั่นคงภายใน       คณะทำงาน
กรุงเทพมหานคร (ฝ่ายทหาร)
(๑๑)
ผู้อำนวยการสำนักงานปกครองและทะเบียน    คณะทำงาน
กรุงเทพมหานคร
(๑๒) ผู้อำนวยการสำนักงานบริหารแรงงานต่างด้าว  คณะทำงานและเลขานุการ
กรมการจัดหางาน

ข้อ ๒  ให้คณะทำงานติดตามและตรวจสอบการจัดการปัญหาแรงงานต่างด้าวและการค้ามนุษย์กรุงเทพมหานครตามข้อ
๑ มีอำนาจหน้าที่ ดังต่อไปนี้
(๑) ติดตาม ตรวจสอบนายจ้างและสถานประกอบการ
เพื่อให้การบังคับใช้กฎหมายที่เกี่ยวข้องกับการแก้ไขปัญหาแรงงานต่างด้าว
การป้องกันและปราบปรามการค้ามนุษย์ การบังคับใช้แรงงาน
และการใช้แรงงานเด็กภายในเขตกรุงเทพมหานครเป็นไปด้วยความเรียบร้อยมีประสิทธิภาพและเกิดประสิทธิผลสูงสุด
(๒)
ประสานงานและติดตามการดำเนินงานของหน่วยงานอื่นที่เกี่ยวข้องทั้งภาครัฐและภาคเอกชนภายในเขตกรุงเทพมหานคร
(๓)
รายงานผลการดำเนินงานพร้อมความเห็นและข้อเสนอแนะต่อคณะกรรมการนโยบายการจัดการปัญหาแรงงานต่างด้าวและการค้ามนุษย์
(๔) แต่งตั้งชุดติดตามและตรวจสอบการจัดการปัญหาแรงงานต่างด้าวและการค้ามนุษย์กรุงเทพมหานครเพื่อทำหน้าที่ตามที่ได้รับมอบหมาย
(๕)
ปฏิบัติการอื่นใดตามที่คณะกรรมการนโยบายการจัดการปัญหาแรงงานต่างด้าวและการค้ามนุษย์มอบหมาย

ข้อ ๓  ให้ส่วนราชการและหน่วยงานของรัฐภายในเขตกรุงเทพมหานคร
สนับสนุนการดำเนินงานของคณะทำงานติดตามและตรวจสอบการจัดการปัญหาแรงงานต่างด้าวและการค้ามนุษย์กรุงเทพมหานคร
และชุดติดตามและตรวจสอบการจัดการปัญหาแรงงานต่างด้าวและการค้ามนุษย์กรุงเทพมหานคร
ตามที่ได้รับการร้องขอ

ทั้งนี้ ตั้งแต่บัดนี้เป็นต้นไป

สั่ง ณ
วันที่ ๒๑ กรกฎาคม พุทธศักราช ๒๕๕๗
พลเอก
ประยุทธ์  จันทร์โอชา
หัวหน้าคณะรักษาความสงบแห่งชาติ

ปริยานุช/ผู้จัดทำ
๔ สิงหาคม ๒๕๕๗

นุสรา/ผู้ตรวจ
๑๑ พฤศจิกายน
๒๕๕๗

[๑] ราชกิจจานุเบกษา
เล่ม ๑๓๑/ตอนพิเศษ ๑๔๔ ง/หน้า ๖/๓๐ กรกฎาคม ๒๕๕๗